אורי גורדין

מפקד עוצבת האש, אורי גורדין (מימין) עם מפקד מפקדת העומק, [[טל רוסו, הרמטכ"ל, גדי איזנקוט ומפקד פיקוד אירופה של ארצות הברית, הגנרל קרטיס סקפרוטי]]
Edson Leal Pujol}}, דצמבר 2019
טקס חילופי מפקד [[פיקוד העורף: מימין לשמאל: מפקד פיקוד העורף היוצא, תמיר ידעי, הרמטכ"ל, אביב כוכבי ומפקד פיקוד העורף הנכנס, אורי גורדין]]
אורי גורדין (נולד ב-16 ביולי 1969) הוא קצין בצה"ל בדרגת אלוף, המשמש מפקד פיקוד הצפון. קודם לכן שימש מפקד פיקוד העורף, ראש מטה זרוע היבשה, מפקד עוצבת האש, מפקד חטיבת הנח"ל, מפקד חטיבה 55 ומפקד סיירת מטכ"ל. גורדין הוא מפקד החזית הצפונית במלחמת חרבות ברזל.

== ביוגרפיה ==
גורדין, בנם של הלל ורחל. נולד בסן דייגו, קליפורניה, שבארצות הברית, בה שהו הוריו בתקופת לימודיהם. בשנת 1971 חזרה משפחתו לישראל והוא גדל והתחנך בקיבוץ יטבתה.

לאחר שנת שירות כמדריך נוער בעפולה, התגייס לצה"ל בנובמבר 1988, והתנדב לסיירת מטכ"ל. לאחר טירונות צנחנים עבר מסלול הכשרה כלוחם ביחידה ויצא לקורס קציני חי"ר. בסיום הקורס שב לסיירת ומונה למפקד צוות. בהמשך שימש כמפקד פלגת לוחמים. לאחר מכן מונה לסגן מפקד היחידה.

בהמשך הועלה לדרגת סא"ל ומונה לראש ענף תכנון במערך המבצעים המיוחדים באמ"ן, ושימש בתפקיד בין היתר במלחמת לבנון השנייה. במהלך המלחמה שימש אחד ממפקדי הכוחות במבצע חד וחלק במרחב בעל בק שבבקעת הלבנון. לאחר מכן מונה למפקד סיירת מטכ"ל, ושימש בתפקיד בין השנים 2007–2010. בספטמבר 2009, תוך כדי שירותו כמפקד היחידה, הועלה לדרגת אל"ם, כאות הערכה על תפקוד הסיירת בפיקודו, וליחידה הוענק צל"ש הרמטכ"ל, בגין פעילות מבצעית מיוחדת. בסיום תפקידו יצא ללימודים בארצות הברית.

בשנת 2011 מונה למפקד חטיבה 55, במקביל כיהן כמפקד מגמת מג"דים בקורס מפקדי פלוגות ומפקדי גדודים, ושימש בתפקידיו עד מאי 2014. ב-22 במאי 2014 מונה למפקד חטיבת הנח"ל, והוביל את החטיבה בין היתר במבצע שובו אחים ובמבצע צוק איתן, ב-28 במאי 2015 סיים את תפקידו. ב-2 ביולי 2015 הועלה לדרגת תא"ל ומונה למפקד עוצבת האש, במהלך תפקידו הוקמה חטיבת עוז והוכפפה תחת פיקודו לעוצבת האש. את תפקידו סיים ב-16 בנובמבר 2017. באפריל 2018 מונה לראש מטה זרוע היבשה, תפקיד אותו מילא עד 7 באפריל 2020.

ב-11 במאי 2020 הועלה לדרגת אלוף, וב-19 במאי נכנס לתפקידו כמפקד פיקוד העורף. גורדין שימש בתפקיד בין היתר במהלך מגפת הקורונה ובמבצע שומר החומות. בתפקיד זה כיהן עד 18 ביולי 2022. ב-11 בספטמבר 2022 מונה למפקד פיקוד הצפון. בחודש מרץ החלה הסלמה בגבול הצפון, לאחר הפיגוע בצומת מגידו ומטח רקטי מלבנון למחרת ליל הסדר.

כאשר נפתחה, ב-7 באוקטובר 2023, מתקפת הפתע של החמאס על ישראל, שהחלה את מלחמת חרבות ברזל, כעבור 4 שעות מתחילת המתקפה בעוטף עזה הועלתה הכוננות בפיקוד הצפון, אחרי שחזבאללה הניע את מיטב כוח העילית שלו, כוח רדואן, לעבר הגבול<ref></ref>. בשבוע לאחר מכן גויסו אוגדות מילואים למקרה של הידרדרות לכדי מלחמה כוללת בגזרה. תושבי קו העימות קיבלו הוראה להתפנות מבתיהם ונפתח משא ומתן עקיף, בתיווך אמריקאי, להדיר את חזבאללה מכל הגזרה דרומית לנהר הליטני, בהתאם לדרישה הישראלית לממש את החלטה 1701 של מועצת הביטחון של האו"ם.
הלחימה בין בחזית הצפונית נמשכה חודשים רבים ללא הכרעה, תוך גרימת נזק רב לשני הצדדים. גורדין פעל לפגע ככל הניתן בתשתיות הטרור של חזבאללה הצמודות לגבול, תוך שריפת "שמורות הטבע" בהן הסתתרו המחבלים וחיפוש אחר מנהרות טרור. לאורך אותם חודשים פיקוד צפון פיקד על מהלך אימונים היקפי עבור כל היחידות שיועדו ללחימה בחזבאללה. בחודשי מאי ויוני חזבאללה הרחיב את היקפי האש, וגורדין העלה בפני הדרג המדיני את הצורך שריכוז המאמצים יעבור לצפון. אותם חודשים צה"ל חיסל שני מפקדים בכירים בחזבאללה, מקבילים למפקדי אוגדות: טאלב סאמי עבדאללה ואבו נעמה נאסר<ref></ref>.

ב-27 ביולי התרחשה פגיעת הרקטה במג'דל שמס שהרגה 12 ילדים. כעבור שלושה ימים פיקד גורדין את ההתנקשות בפואד שוכר, המפקד הצבאי הבכיר ביותר בחזבאללה, במעוז חזבאללה בביירות<ref></ref>. חזבאללה נשבע בנקמה, וגורדין נקט עמדה בעד מתקפת מנע. ישראל זיהתה שבשעות לפנות בוקר, 25 באוגוסט, חזבאללה מתכוון לפתוח במתקפה בליסטית קטלנית על רחבי ישראל. בהתאם לכך גורדין פיקד על מתקפת המנע נגד חזבאללה שסיכלה את המתקפה ולמעשה מנעה פגיעה קשה בישראל והתלקחות לכדי מלחמה כוללת.

== חיים אישיים ==
גורדין מתגורר במושב סתריה, נשוי למירי ואב לשלושה ילדים. בעל תואר ראשון בהנדסת חשמל מאוניברסיטת תל אביב, ותואר שני במינהל ציבורי מאוניברסיטת הרווארד, שבה למד במסגרת תוכנית קרן וקסנר.

== קישורים חיצוניים ==

* 
* 
* 
* 
* 
* 
* אור הלר, [http://www.israeldefense.co.il/he/content/חטיבת-הקומנדו-החדשה חטיבת הקומנדו החדשה], "ישראל דיפנס", 10 במאי 2016
* 
* 
* 
* 
;מכתביו:
* [http://www.fresh.co.il/vBulletin/showthread.php?t=585666#post4484098 "הוא משפיע עלינו עד היום"], במחנה, 20 במרץ 2014, כפי שהועלה באתר פרש
* 
* 

== הערות שוליים ==

קטגוריה:מפקדי סיירת מטכ"ל
קטגוריה:מפקדי חטיבה 55
קטגוריה:מפקדי חטיבת הנח"ל
קטגוריה:מפקדי עוצבת האש
קטגוריה:ראשי מטה זרוע היבשה
קטגוריה:מפקדי פיקוד העורף
קטגוריה:מפקדי פיקוד הצפון
קטגוריה:אלופי צה"ל
קטגוריה:חברי המטה הכללי של צה"ל
קטגוריה:חברי המטה הכללי של צה"ל במלחמת חרבות ברזל
קטגוריה:ישראלים ילידי ארצות הברית
קטגוריה:בוגרי אוניברסיטת תל אביב
קטגוריה:קציני צה"ל בוגרי תוכנית קרן וקסנר בישראל
קטגוריה:יטבתה: אישים
קטגוריה:אנשי המושב
קטגוריה:מועצה אזורית גזר: אישים
קטגוריה:מועצה אזורית חבל אילות
קטגוריה:ישראלים שנולדו ב-1969